CELEX: 62020TN0746
Language: fi
Date: 2020-12-18 00:00:00
Title: Asia T-746/20: Kanne 18.12.2020 – Grünig v. komissio

15.2.2021   
            
            
               FI
            
            
               Euroopan unionin virallinen lehti
            
            
               C 53/55
            
         
      Kanne 18.12.2020 – Grünig v. komissio
      (Asia T-746/20)
      (2021/C 53/71)
      Oikeudenkäyntikieli: ranska
      
         Asianosaiset
      
      
         Kantaja: Grünig KG (Bad Kissingen, Saksa) (edustajat: asianajajat Y. Melin ja B. Vigneron)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan SEUT 263 artiklan nojalla lopullisten polkumyyntitullien käyttöön ottamisesta Kiinan kansantasavallasta peräisin olevien tiettyjen polyvinyylialkoholien tuonnissa 25.9.2020 annetun komission täytäntöönpanoasetuksen (EU) 2020/1336 1 artiklan 4 kohdan, sillä Euroopan komissio rikkoi polkumyynnillä muista kuin Euroopan unionin jäsenvaltioista tapahtuvalta tuonnilta suojautumisesta 8.6.2016 annetun Euroopan parlamentin ja neuvoston asetuksen (EU) 2016/1036 9 artiklan 5 kohtaa ottaessaan syrjivällä tavalla käyttöön polkumyyntitullin, kun se myönsi vapautuksen polkumyyntitullista tietyn käyttötarkoituksen tullimenettelyn nojalla
               
            
                  —
               
               
                  velvoittamaan Euroopan komission ja mahdolliset väliintulijat, jotka tukevat komission vaatimuksia, korvaamaan kaikki oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa yhteen ainoaan kanneperusteeseen, joka perustuu polkumyynnillä muista kuin Euroopan unionin jäsenvaltioista tapahtuvalta tuonnilta suojautumisesta 8.6.2016 annetun Euroopan parlamentin ja neuvoston asetuksen (EU) 2016/1036 (EUVL 2016, L 176, s. 21) 9 artiklan 5 kohdan rikkomiseen, sillä riidanalaisessa asetuksessa eli lopullisten polkumyyntitullien käyttöön ottamisesta Kiinan kansantasavallasta peräisin olevien tiettyjen polyvinyylialkoholien tuonnissa 25.9.2020 annetussa komission täytäntöönpanoasetuksessa (EU) 2020/1336 (EUVL 2020, L 315, s. 1) ei sovelleta polkumyyntitulleja kaikkiin tuonteihin, joiden on todettu tapahtuvan polkumyynnillä ja aiheuttavan vahinkoa.
      Kantaja katsoo komission ottaneen syrjivällä tavalla käyttöön polkumyyntitullin erään tuotteen tuonnissa edellä mainitun asetuksen 2016/1036 9 artiklan 5 kohdan vastaisesti, sillä komissio myöntää vapautuksen polkumyyntitullista tietyn käyttötarkoituksen tullimenettelyn nojalla. Täytäntöönpanoasetuksen säännös on näin ollen sääntöjenvastainen ja se on kumottava.